Document ID: /roh_data/filtered/fineweb-2-filterrobots_roh.jsonl.gz/35662

Il Cinema Sil Plaz a Glion ei in kino, nua ch'ei vegn buca mo magliau popcorn e consumau films. Il Club da film Glion enrihescha la regiun cun ina plattafuorma contemporana per films, concerts, art pign e litteratura. Da films d'avantgarda tochen a blockbusters, artists indigens, emigrai e jasters - il program tscherniu puprogna ils differents gusts.
Mo era il local fa impressiun. La fravgia veglia el center dil marcau da Glion posseda suenter ina reconstrucziun ina bar, ina tribuna da concerts ed ina stanza da kino. Il caracter dalla fravgia ei denton restaus. La stanza da kino han ils commembers dil Club da film priu a mauns sezs. Ensemen cun in specialist da construcziuns d'arschella han els creau ina stanza singulara cun preits d'arschella battida che procuran per in'atmosfera tut speciala. Gia avon la reavertura ha il concept da reconstrucziun retschiert il Premi federal d'art ella categoria architectura.
Contact Cinema Sil Plaz Via Centrala 2 7130 Glion telefon 081 544 56 <email-pii>